**PERVAŽŲ PRIEIGŲ ASFALTAVIMO DARBŲ TECHNINĖ SPECIFIKACIJA**

# PIRKIMO OBJEKTAS:

Pervažų prieigų, tarpukelių ir vėžės viduje esančio pakloto asfaltavimo darbai.

BVPŽ kodas: 45233222-1.

Pirkimas skaidomas į 9 pirkimo objekto dalis. Pirkimo objekto dalys su išsamesne informaciją pateiktos 1 priede (Pirkimo objekto dalių duomenys), pirkimo objekto dalių nuotraukos pateiktos 2 priede (Pirkimo objekto dalių nuotraukos).

1. **PIRKIMO OBJEKTO PRITAIKYMO SRITIS:**

Pervažų prieigų asfaltavimo darbų pirkimas būtinas norint užtikrinti saugų automobilių eismą geležinkelio pervažose.

1. **REIKALAVIMAI, KURIUOS TURI ATITIKTI PERKAMOS PASLAUGOS IR DARBAI:**
   1. **Dokumentai, kuriais privaloma vadovautis darbų atlikimo metu:**
      1. Lietuvos Respublikos statybos įstatymu;
      2. Statybos techniniu reglamentu STR 1.06.01:2016 „*Statybos darbai. Statinio statybos priežiūra*“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848 ir vėlesniais pakeitimais bei papildymais;
      3. „*Geležinkelio kelio remonto darbų priėmimo taisyklės*“ K/138, patvirtintomis SPAB „Lietuvos geležinkeliai“ generalinio direktoriaus 2000 m. liepos 12 d. įsakymu Nr. 210 ir vėlesniais pakeitimais bei papildymais;
      4. „*Techninio geležinkelių naudojimo nuostatai*“ ADV/001, patvirtintais Lietuvos Respublikos susisiekimo ministro 1996 m. rugsėjo 20 d. įsakymu Nr. 297 ir vėlesniais pakeitimais bei papildymais;
      5. „*Geležinkelių transporto eismo pertraukų suteikimo tvarkos aprašas*“ patvirtintu AB „Lietuvos geležinkeliai“ generalinio direktoriaus pavaduotojo – Geležinkelių infrastruktūros direktoriaus 2018 m. gegužės 11 d. įsakymu Nr. ĮS(DI)-71;
      6. „*Geležinkelių transporto eismo signalizacijos taisyklės*“ ADV/002, patvirtintomis Lietuvos Respublikos susisiekimo ministro 1997 m. gruodžio 30 d. įsakymu Nr. 483 ir vėlesniais pakeitimais bei papildymais;
      7. „Geležinkelio eismo taisyklės“ ADV/003, patvirtintomis Lietuvos Respublikos susisiekimo ministro 1999 m. gruodžio 30 d. įsakymu Nr. 452 ir vėlesniais pakeitimais bei papildymais;
      8. Automobilių kelių dangos konstrukcijos asfalto sluoksnių įrengimo taisyklėmis ĮT asfaltas 08, patvirtintomis Lietuvos automobilių kelių direkcijos prie Susisiekimo ministerijos generalinio direktoriaus 2009 m. sausio 12 d. įsakymu Nr. V-16;
      9. Kelių techniniu reglamentu KTR 1.01:2008 patvirtintu Lietuvos Respublikos aplinkos ir susisiekimo ministro 2008 m. sausio 9 d. įsakymu Nr. D1-11/3-3 ir vėlesniais pakeitimais bei papildymais;
      10. Pervažų įrengimo ir naudojimo taisyklėmis patvirtintomis Lietuvos Respublikos susisiekimo ministro 2005 m. sausio 27 d. įsakymu Nr. 3-36 ir vėlesniais pakeitimais bei papildymais;
      11. Automobilių kelių bituminių emulsijų techninių reikalavimų aprašu TRA BE 08/15 patvirtintu Lietuvos automobilių kelių direkcijos prie Susisiekimo ministerijos direktoriaus 2015 m. gruodžio 8d. įsakymu Nr. V-24 ir vėlesniais pakeitimais bei papildymais;
      12. Kitais, pirkimo objektui aktualiais, ES ir Lietuvos Respublikoje galiojančiais teisės aktų bei normatyvinių dokumentų reikalavimais.
   2. **Reikalavimai pervažų prieigų asfaltavimui:**
      1. Rangovas visus darbus atlieka geležinkelių transporto eismo pertraukų metu, kurios suteikiamos vadovaujantis 3.1.5 punkte pateiktais tvarkos aprašo „*Geležinkelių transporto eismo pertraukų suteikimo tvarkos aprašas*“ reikalavimais;
      2. Rangovas atsako už savalaikį ir kokybišką darbų atlikimą traukinių eismo pertraukos metu.
      3. Rangovas visus sutartyje nurodytus darbus privalės atlikti naudodamas savus išteklius, darbo jėgą, medžiagas, infrastruktūrą, techniką, mechanizmus ir įrangą. Bendrovė nesuteiks jokių išteklių, darbo jėgos, medžiagų, technikos, mechanizmų, įrengimų ar įrangos, reikalingos Sutartyje numatytiems darbams atlikti;
      4. Darbams atlikti naudojamos Rangovo medžiagos. Rangovas perka ir transportuoja medžiagas savo lėšomis. Visos Rangovo įsigyjamos medžiagos, reikalingos darbų atlikimui, turi būti naujos. Medžiagos, gaminiai ir naudojama įranga turi turėti kokybės patvirtinimo dokumentus, kurie yra nurodyti Lietuvos Respublikos statybos įstatyme ir statybų techniniuose reglamentuose;
      5. Asfaltbetonio dangos remontas, frezuojant duobėtą dangą, kai duobių gylis 50 mm.:
         1. Duobės išfrezuojamos taip, kad duobės kraštai būtų statmeni;
         2. Duobė valoma, gruntuojama bitumu (klasė nurodoma 3.2.5 punkte);
         3. Klojamas asfaltbetonio mišinys skirtas asfalto viršutiniams sluoksniams, bet ne prastesnis nei AC 11 VS klasės, tankinant jį.
      6. Išfrezuotos duobės gruntavimui ir naujos asfaltbetonio dangos sujungimo su sena danga siūlės užtepimui naudojama bitumine emulsija, kurios klasė ne prastesnė nei C40B5-S;
      7. Pervažos prieigų asfaltavimo darbus vykdyti nenukrypstant nuo techninės specifikacijos prieduose nurodytų pirkimo objekto dalių asfaltuojamų plotų bei asfaltuojamų dalių;
      8. Rangovas darbų metu susidariusias asfaltbetonio atliekas išveža pats ir pateikia Bendrovei pažymą apie statybinių atliekų perdavimą jas tvarkančiai įmonei (kai jos buvo perduotos minėtai įmonei) arba jų sutvarkymą kitais teisės aktų nustatytais būdais.

# Paslaugų gavėjas įsipareigoja:

* + 1. Organizuoti eismo schemų parengimą, suderinimą, laikinųjų kelio ženklų pastatymą ir demontavimą darbų atlikimo metu.

# DOKUMENTAI, REIKALINGI ASFALTAVIMO DARBŲ TECHNINĖMS SAVYBĖMS IR KOKYBEI PATVIRTINTI:

* 1. **Dokumentai, kuriuos reikia pateikti iki rangos darbų vykdymo pradžios:**
     1. Numatomos panaudoti medžiagų gamintojų parengti aprašymai ar medžiagų eksploatacinių savybių deklaracijos (kur pateikiami techniniai parametrai ir savybės), sertifikatų arba atitikties deklaracijų (jei taikoma) kopijos (pateikiami lietuvių/anglų kalbomis arba su vertimu į lietuvių kalbą, pasirašytu vertėjo), arba nuorodos į minėtą gamintojų skelbiamą informaciją internete. Visos medžiagos prieš darbų pradžią turi būti suderintos su Užsakovu.
  2. **Dokumentai, reikalaujami pristatyti, perduodant atliktus darbus:**
     1. Atliktų darbų aktai (forma F-2), suvestinė pažyma apie atliktų darbų ir išlaidų vertes (forma F-3), po 3 egz;
     2. Kokybę patvirtinantys dokumentai (sertifikatai);
     3. Pažyma apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu.

PRIEDAI:

Priedas Nr. 1 - Pirkimo objekto dalių duomenys;

Priedas Nr. 2 - Pirkimo objekto dalių nuotraukos.